wickkiey/tamil-wikipedia-markdown huggingface dataset:
# புரோமோபென்டாகார்பனைல் இரேனியம்(I)



**புரோமோபென்டாகார்பனைல் இரேனியம்(I)** *(Bromopentacarbonylrhenium(I))* என்பது Re(CO)<sub>5</sub>Br என்ற மூலக்கூற்று வாய்ப்பாடு கொண்ட கரிம இரேனியம் சேர்மமாகும். பொதுவாக இரேனியத்தின் அணைவுச் சேர்மங்களைத் தயாரிக்க இது பயன்படுத்தப்படுகிறது.  

## தயாரிப்பு

டையிரேனியம் டெக்காகார்பனைலை புரோமினுடன் சேர்த்து ஆக்சிசனேற்றம் செய்து எளிய முறையில் புரோமோபென்டா கார்பனைல் இரேனியம்(I) சேர்மத்தைத் தயாரிக்கிறார்கள் :  

:Re<sub>2</sub>(CO)<sub>10</sub> + Br<sub>2</sub> &rarr; 2 ReBr(CO)<sub>5</sub>.  

இரேனியம்(III) புரோமைடை ஒடுக்க கார்பனைலேற்றம் செய்து முதலில் இச்சேர்மம் தயாரிக்கப்பட்டது:  

:ReBr<sub>3</sub> + 2 Cu + 5 CO → BrRe(CO)<sub>5</sub> + 2 CuBr  

இவ்வினையில் தாமிர(I) புரோமைடு உடன் விளைபொருளாக உருவாகிறது.  

## வினைகள்

பிற இரேனியம் அணைவுச்சேர்மங்கள் தயாரிப்பதற்கு உதவும் ஒரு முன்னோடிச் சேர்மமாக புரோமோபென்டா கார்பனைல் இரேனியம்(I) பயன்படுகிறது. துத்தநாகம் மற்றும் அசிட்டிக் அமிலம் ஆகிய சேர்மங்களுடன் சேர்ந்து வினைபுரிந்து பென்டாகார்பனைல் ஐதரிடோ இரேனியம் (HRe(CO)5) அணைவுச் சேர்மத்தைக் கொடுக்கிறது  

: Re(CO)<sub>5</sub>Br + Zn + HO<sub>2</sub>CCH<sub>3</sub> → ReH(CO)<sub>5</sub> + ZnBrO<sub>2</sub>CCH<sub>3</sub>.  

டைகிளைம் என்ற கரைப்பானில் கரைக்கப்பட்ட டெட்ரா எத்திலமோனியம்புரோமைடுடனும் இது வினைபுரிந்து [NEt4]2[ReBr3(CO)3)] என்ற அணைவுச் சேர்மத்தைக் கொடுக்கிறது. இந்த அணைவுச் சேர்மம் இரேனியம் முக்கார்பனைல் குழுவைக் கொண்ட சேர்மங்களைத் தயாரிக்க உதவும் முக்கியமான முன்னோடிச் சேர்மமாகும்.  
தண்ணீருடன் புரோமோபென்டா கார்பனைல் இரேனியம்(I) சேர்த்து சூடுபடுத்துவதால் முந்நீர் அணைவுச் சேர்மங்கள் உருவாகின்றன.  

:ReBr(CO)<sub>5</sub> + 3 H<sub>2</sub>O &rarr; [Re(H<sub>2</sub>O)<sub>3</sub>(CO)<sub>3</sub>]Br + 2 CO  

இப்பாதையில் டெட்ரா எத்திலமோனியம்புரோமைடு உடன் விளைபொருள் உருவாதல் தவிர்க்கப்படுகிறது. வினைகலவையில் இருந்து இவ்வுடன் விளை பொருளை பிரித்து எடுப்பது பெரும்பாலும் கடினமான செயலாகும்.
# காராக் கடல்



**காராக் கடல்** (*Kara Sea*, , *Karskoye more*) சைபீரியாவின் வடக்கில் அமைந்துள்ள ஆர்க்டிக் பெருங்கடலின் அங்கமாகும். இது பேரன்ட்சு கடலிலிருந்து மேற்கில் *காரா நீரிணைவாலும்* *நோவாயா செமியா* தீவுக் கூட்டத்தாலும் பிரிக்கப்பட்டுள்ளது; கிழக்கில் *செவமாயா செமியா* தீவுக்கூட்டத்தால் லாப்டேவ் கடலிலிருந்து பிரிக்கப்பட்டுள்ளது. இது உரால் பகுதி காரா ஆற்றை ஒட்டி பெயரிடப்பட்டுள்ளது. இந்த ஆறு தற்போது அவ்வளவு குறிப்பிடத்தக்கதல்ல எனினும் வட சைபீரியாவை உருசியா ஆளுகைக்குட்படுத்தியக் கட்டத்தில் முதன்மை பங்கு வகித்தது. காரா ஆற்றுக்கான பெயரே "சிறுகுன்றான அழுத்தப் பனிப்பரப்பு" எனப் பொருள்படும் நெனெத்து மொழிச்சொல்லிலிருந்து பெறப்பட்டது.  

காராக் கடல் கிட்டத்தட்ட 1,450 கி.மீ நீளமும் 970 கி.மீ அகலமும் உடையது; இதன் பரப்பளவு ஏறத்தாழ ஆகும், சராசரி ஆழம் .  

அத்திலாந்திக்கிலிருந்து வெப்ப நீரோட்டத்தைப் பெறும் பேரன்ட்சு கடல் போலன்றி காராக்கடல் மிகவும் குளிர்ந்துள்ளது; ஆண்டின் ஒன்பது மாதங்களுக்கு உறைந்தே உள்ளது.  

காராக் கடலுக்கு ஓபி ஆறு, எனிசே ஆறு, பியாசினா ஆறு, தைமிரா ஆறுகள் மூலமாக பெருமளவில் நன்னீர் வரத்துள்ளது. எனவே இதன் உப்புத்தன்மை மிகவும் மாறக்கூடியது.  

இக்கடலில் நோவி துறைமுகமும் டிக்சன் குடியேற்றமும் முதன்மைத் துறைமுகங்களாக உள்ளன; இக்கடல் ஆண்டின் பெரும்பகுதி உறைந்திருந்தாலும் மீன் பிடித்தல் முதன்மைத் தொழிலாக உள்ளது. குறிப்பிடத்தக அளவில் பாறை எண்ணெய், இயற்கை எரிவளி இருப்புகள் கண்டறியப்பட்டுள்ளன; இவை இன்னமும் பயன்படுத்தபடவில்லை. 2014இல் இங்கு எண்ணெய்த் தேடலில் ஈடுபட்டிருந்த அமெரிக்க எக்சான் நிறுவனம் ஐக்கிய அமெரிக்க அரசுத் தடையால் செப்டம்பர் 26 வரை தனது இயக்கத்தை நிறுத்தி வைத்திருந்தது.
# விக்கிப்பீடியா:தொழிற்கலைகள் ஆவணப்படுத்தல்/கிடுகு இழைத்தல்

**தென்னை மட்டையை தெரிவு செய்தல்.**  
- மரத்திலிருந்து விழும் வண்டுகள் கடிக்காத, விழும்போது உடையாத, பலமான மட்டைகள் இழைத்தலுக்காக தெரிவு செய்யப்படும்.
**தென்னை மட்டையை நீரினுள் ஊற விடல்.**  
- விழுந்த ஓலை மட்டையை எடுத்து முன்னால் உள்ள வலுவற்ற பகுதியையும் பின்னால் உள்ள சிறிய வலுவற்ற பகுதிகளையும் வெட்டி நீக்கிய பின்னர் ஓலை மட்டைகளை ஒன்றன்பின் ஒன்றாக கட்டி ஆற்று நீரினுள் நிலையான பிடிமானம் ஒன்றுடன் இணைத்து கட்டி விட வேண்டும். 24 மணித்தியாலம் முழுமையாக ஊற விட வேண்டும்.
**தென்னை மட்டையை வெளியே எடுத்து இளைத்தல்.**  
- நன்றாக நீரில் ஊறிய ஓலையை வெளியே எடுத்து அதனை நடுவால் பிளந்து 2 பகுதிகளாக்க வேண்டும். ஒவ்வொரு பகுதிகளையும் தனித்தனியாக இழைக்க வேண்டும்.
**சேமித்தல்**  
- இழைத்த மட்டைகளை உலர்வான இடத்தில் வைத்து பாதுகாக்க வேண்டும்
**விற்ப்பனை செய்தல்.**  
- ஓர் சோடி மட்டை 30/= ரூபாய்க்கு விற்பனை செய்யப்படும்
**கிடுகு பயன்படும் இடங்கள்.**  
- வீட்டின் கூறையாக பயன்படும்.
- வேலிக்கு மறைப்பாக பயன்படும்.
- அலங்கார வேலைகளுக்கு பயன்படும்.
- பாரம்பரிய வைபவங்களில் பயன்படும்.
**கிடுகு பயன்பாட்டின் நன்மைகள்**  
- குளிர்ச்சி
- இயற்கை சேதப்பொருள்
- செலவு குறைவு
- தற்காலிக பாவனைக்கு மிகவும் உகந்தது.
--Thivasel (பேச்சு) 10:50, 2 ஆகத்து 2018 (UTC)
# வைத்தியநாத ஜோதிலிங்கம்

**வைத்தியநாத ஜோதிலிங்க கோயில்** (**Vaidyanath Jyotirlinga temple**) அல்லது *பாபா தம்* என்றும் *பைத்தியநாத் தம்* எனவும் அழைக்கப்படுவது சிவபெருமானின் மிகப் புனிதமான பன்னிரண்டு ஜோதிர்லிங்கங்களில் ஒன்றாகும்.  இந்த  வைத்தியநாத ஜோதிர்லிங்கம் உள்ள இடமானது சர்ச்சைக்குரியதாக ஒன்றுக்கும் மேற்பட்ட இடங்களில் உரிமை கோரப்படுவதாக உள்ளது. அந்த இடங்கள் பின்வருமாறு:  

- வைத்தியநாதர் கோயில், தேவ்கர், ஜார்கண்ட்
- வைத்தியநாதர் கோயில், பரளி, மகாராட்டிரம்
- பைஜ்நாத் கோவில், பைஜ்நாத், இமாச்சலப் பிரதேசம்
# 1057



**1057** (**MLVII**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- பர்மிய மன்னர் அனவ்ராத்தா தட்டோன் நகரைக் கைப்பற்றி, நாட்டில் தேரவாத பௌத்தத்தை நிலைநாட்டினார்.
- ஆகத்து 2 &ndash; ஒன்பதாம் இசுட்டீவன் 154வது திருத்தந்தையாகத் தேர்ந்தெடுக்கப்பட்டார்.
- ஆகத்து 3 &ndash; பெல்ஜியத்தைச் சேர்ந்த ஒன்பதாம் இசுட்டீவன் திருத்தந்தையாகப் பதவியேற்றார்.
- ஆகத்து 15 &ndash; லும்பனான் போர்: இசுக்காட்லாந்து மன்னர் மாக்பெத், பின்னாளைய மன்னர் மூன்றாம் மால்கமினால் கொல்லப்பட்டார்.
- ஆகத்து &ndash; இங்கிலாந்தின் முதலாம் வில்லியம் மன்னர் வாராவில் சமரில் பிராங்கோ-அன்கெவின் படையினரைத் தோற்கடித்தான்.

## பிறப்புகள்

## இறப்புகள்
# அக்சய் வெங்கடேஷ்


**அக்சய் வெங்கடேஷ்** (*Akshay Venkatesh*, பிறப்பு: 21 நவம்பர் 1981) ஆத்திரேலியக் கணிதவியலாளரும், கணிதப் பேராசிரியரும் ஆவார். இவர் எண்கணிப்பு, சமப்பரம்பல், and எண் கோட்பாடு, உருமாதிரியாக்கக் கோட்பாடு, அளவுகாப்பு உருமாற்றவியல் ஆகியவற்றில் ஆய்வு செய்து வருகிறார். இவர் பன்னாட்டு இயற்பியல், மற்றும் கணித ஒலிம்பியாதுகள் இரண்ட்லிம் விருதுகள் வாங்கிய ஒரேயொரு ஆத்திரேலியர் ஆவார். இவர் இவற்றைத் தனது 11வது, 12வது அகவைகளில் முறையே பெற்றுக் கொண்டார்.  

2018 ஆம் ஆண்டில் இவருக்கு "கணிதத்தில் நோபல் பரிசு" என அழைக்கப்படும் ஃபீல்ட்ஸ் பதக்கம் வழங்கப்பட்டது.  

## ஆரம்ப ஆண்டுகள்
அக்சய் தில்லி நகரில் ஒரு நடுத்தரத் தமிழ்க் குடும்பத்தில் 1981 இல் பிறந்தார். இவரது தந்தை தமிழ்நாடு, கும்பகோணத்தையும், தாயார் தஞ்சாவூரையும் சேர்ந்தவர்கள். தனது ஆரம்பக் கல்வியை புதுதில்லியிலும், பின்னர் குடும்பத்துடன் ஆத்திரேலியாவுக்குக் குடி பெயர்ந்து மேற்கு ஆத்திரேலியாவில் பேர்த் நகரில் தனது இடைநிலைக் கல்வியை ஸ்கொட்ச் கல்லூரியில் தொடர்ந்தார். இவரது தாயார் சிவெத்தா கணினியியல் பேராசிரியையாக டீக்கின் பல்கலைக்கழகத்தில் பணியாற்றுகிறார். 1993 இல் இவர் வர்ஜீனியாவில் நடந்த 24வது இயற்பியல் ஒலிம்பியாதில் பங்குபற்றி வெண்கலப் பதக்கத்தைப் பெற்றார். 1994 இவர் தனது கவனத்தைக் கணிதத்தில் திருப்பினார். ஆங்காங்கில் நடந்த பன்னாட்டுக் கணித ஒலிம்பியாதில் கலந்து கொண்டு வெண்கலப் பதக்கத்தைப் பெற்றார். 13வது அகவையில் தனது பாடசாலைக் கல்வியை முடித்து, அடுத்த ஆண்டில் மேற்கு ஆத்திரேலியப் பல்கலைக்கழகத்தில் சேர்ந்து 1997 இல் கணிதத்தில் முதல் வகுப்பில் சிறப்புப் பட்டம் பெற்றார்.
# வைத்தியநாதர் கோயில், பரளி


**வைத்தியநாதர் கோயில், பரளி** (Vaijnath temple, Parli) என்பது இந்தியாவின் மகாராட்டிர மாநிலத்தின், பீடு மாவட்டத்தில் உள்ள பரளி என்னும் நகரத்தில் அமைந்துள்ள ஒரு இந்துக் கோயில் ஆகும். இது சிவனுக்காக அமைக்கப்பட்டுள்ள 12 ஜோதிர்லிங்கத் தலங்களுள் ஒன்று என்று கருதப்படுகிறது.  
## தொன்மவியல்
தேவர்களைக் கொடுமைப்படுத்திய சூரபத்மனுடைய அசுரர் படைகளுக்கும், தேவசேனாதிபதியான கார்த்திகேயன் தலைமையிலான தேவர் படைகளுக்கும் இடையில் போர் நடந்தது. இந்தப் போரில் காயமுற்றவர்களுக்கு மருத்துவம் பார்க்கும் பொருட்டு சிவன் வைத்தியராக வந்தமையால் வைத்தியநாதர் எனப் பெயர்பெற்றார். வைத்தியநாதர் மருந்துகளுடன் இங்கு வந்து தங்கியதால் இத்தலம் வைத்தியநாதம் எனப் பெயர்பெற்றது.  
## கோயில் அமைப்பு
இக்கோயில் சிறு குன்றின்மீது அமைந்துள்ளது. கோயிலுக்குச் செல்ல வடக்குப் பக்கமாகவும், கிழக்குப் பக்கமும் படிக்கட்டுகள் அமைக்கப்பட்டுள்ளன. கோயிலைச் சுற்றி அழகான கோட்டைபோன்ற அமைப்பு உள்ளது. கோயிலின் கோபுரமானது அரைகோள வடிவில் கட்டப்பட்டுள்ளது. கோயிலானது இரண்டு திருச்சுற்றுகளைக் கொண்டுள்ளது. கருவறையில் வைத்தியநாதர் லிங்கவடிவில் காட்சியளிக்கிறார். கருவறைக்குள் சென்று லிங்கத்தைத் தொட்டு வணங்க பக்தர்கள் அனுமதிக்கப்படுகின்றனர். கோயிலின் பரிவார தெய்வங்களாக காளி, வீரபாகு, அனுமன், கார்த்திகேயன், ஐயப்பன், விஷ்ணு ஆகியோர் உள்ளனர்.
# இரேனியம் இருசல்பைடு



**இரேனியம் இருசல்பைடு** *(Rhenium disulfide)* என்பது ReS<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம், கந்தகம் தனிமங்கள் சேர்ந்து இச்சேர்மம் உருவாகிறது.இரேனியம் டைசல்பைடு என்ற பெயராலும் இதை அழைக்கிறார்கள். இச்சேர்மம் அடுக்குக் கட்டமைப்பால் ஆனது. ஒவ்வொரு அடுக்கினுள்ளும் அணுக்கள் வலிமையாக பிணைக்கப்பட்டுள்ளன. வாண்டர் வால்சு விசை இவ்வடுக்குகளை ஒன்றாகப் பிடித்து வைத்திருக்கின்றது. ஒட்டு மொத்த கட்டமைப்பிலிருந்து அடுக்குகளை தனித்தனியாக உரிக்க முடியும்.  

அடுக்குக் கட்டமைப்பில் இருக்கும் பெரும்பாலான பிற டைசால்கோகெனைடுகள் அறுகோண சீரமைப்பை கொண்டுள்ளன. இரேனியம் இருசல்பைடு மிகவும் தாழ்ந்த முச்சரிவு சீரொழுங்கில் அமைந்துள்ளது. ஆனால் இவ்வொழுங்கு ஒட்டுமொத்த பேரளவில் இருந்து ஒற்றை அடுக்குகளுக்கு மாறுவதில்லை.
# பாலிகுளோரோ பீனாக்சி பீனால்



**பாலிகுளோரோ பீனாக்சி பீனால்கள்** *(Polychloro phenoxy phenols)* என்பவை கரிம பல்லாலசனேற்ற சேர்மங்களின் குழுவைச் சேர்ந்த சேர்மங்களாகும். பாலிகுளோரினேற்ற பீனாக்சி பீனால்கள் அல்லது பல்குளோரினேற்ற பீனாக்சி பீனால்கள் என்ற பெயர்களாலும் இதை அழைப்பார்கள். இவற்றுள் டிரைகுளோசான் மற்றும் பிரிடையாக்சின் உள்ளிட்ட சில சேர்மங்கள் சிலவகை டையாக்சின்கள் மற்றும் பியூரான்களாக கீழிறக்கம் அடைகின்றன . குறிப்பாக, டிரைகுளோசான் கீழிறக்கத்தால் உருவாகும் 2,8 டைகுளோரோ டைபென்சோ டையாக்சின் மீன் கருமுட்டைகளில் நச்சுத்தன்மை இல்லாமல் காணப்படுகின்றன
# 4-குளோரோபீனாக்சி அசிட்டிக் அமிலம்



**4-குளோரோபீனாக்சி அசிட்டிக் அமிலம்** *(4-Chlorophenoxyacetic acid)* என்பது C<sub>8</sub>H<sub>7</sub>ClO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பாராகுளோரோபீனாக்சி அசிட்டேட்டு என்ற பெயராலும் இது அழைக்கப்படுகிறது. இது செயற்கை முறையில் தயாரிக்கப்படும் ஒரு பூச்சிக் கொல்லியாகும். தாவர இயக்குநீர்களில் காணப்படும் ஆக்சின்கள் போன்ற வேதிப் பொருளாக இது கருதப்படுகிறது
# இரேனியம் மூவாக்சைடு



**இரேனியம் மூவாக்சைடு** *(Rhenium trioxide)* என்பது ReO<sub>3</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இச்சேர்மம் இரேனியம் டிரையாக்சைடு, இரேனியம்(VI) ஆக்சைடு என்ற பெயர்களாலும் அழைக்கப்படுகிறது. உலோகத்தின் பளபளப்புடன் சிவப்பு நிறத் திண்மமாக தோற்றத்தில் தாமிரம் போல இது காட்சியளிக்கிறது. ஏழாவது குழு தனிமங்களில் (Mn, Tc, Re) நிலைப்புத்தன்மை கொண்ட ஒரே மூவாக்சைடு இரேனியம் மூவாக்சைடு ஆகும்.  

## தயாரிப்பு

இரேனியம்(VII) ஆக்சைடை கார்பனோராக்சைடு கொண்டு ஒடுக்குவதன் மூலம் இரேனியம் மூவாக்சைடைத் தயாரிக்கலாம்  
:Re<sub>2</sub>O<sub>7</sub> + CO → 2 ReO<sub>3</sub> + CO<sub>2</sub>.  

இரேனியம்(VII) ஆக்சைடை டையாக்சேனைப் பயன்படுத்தியும் ஒடுக்கி இதைத் தயாரிக்கிறார்கள் .  

## பண்புகள்

வெற்றிடத்தில் 400 பாகை செல்சியசு வெப்பநிலைக்குச் சூடுபடுத்தினால் இது விகிதச்சமமின்றி பிரிகையடைகிறது :  
: 3 ReO<sub>3</sub> → Re<sub>2</sub>O<sub>7</sub> + ReO<sub>2</sub>.  

:3 ReO3 → Re2O7 + ReO2  

ஆக்சைடுகளில் வழக்கத்திற்கு மாறான ஓர் ஆக்சைடாக இரேனியம் மூவாக்சைடு திகழ்கிறது. ஏனெனில் இது மிக குறைவான மின் தடையைக் கொடுக்கிறது. வெப்பநிலை குறைவதற்கேற்ப இதன் மின்தடையும் குறைந்து ஒரு உலோகம் போன்ற பண்பை வெளிப்படுத்துகிறது. 300 கெல்வின் வெப்பநிலையில் இதன் மின் தடை 100.0 nΩ•m, ஆகும். அதேபோல 100 கெல்வின் வெப்பநிலையில் இதன் மின் தடை 6.0 nΩ•m ஆகக் குறைகிறது. இந்த அளவு கிட்டத்தட்ட 17 மடங்கு குறைவாகும் .
# கார்பேத்திய மலைகள்



**கார்ப்பேத்திய மலைகள்** (*Carpathian Mountains*) அல்லது **கார்ப்பேத்தியம்** (*Carpathians*, ) நடுவ, கிழக்கு ஐரோப்பாவில் ஏறத்தாழ நீளமான வட்டவில்லையாகவுள்ள மலைத் தொடர் அமைப்பாகும். இவை ஐரோப்பாவில், நீளமுள்ள எசுக்காண்டினாவிய மலைகளை அடுத்து) இரண்டாவது-நீளமான மலைத்தொடராகும்.  

ஐரோப்பாவின் பெருமளவிலான பழுப்புநிறக் கரடிகள், ஓநாய்கள், ஐரோப்பிய மான்கள், லின்க்ஸ் பூனைகள் இம்மலைத்தொடர்களில், மிகக் கூடுதலாக உருமேனியாவில், வாழ்கின்றன. தவிரவும் ஐரோப்பாவின் மூன்றில் ஒரு பங்கு தாவரவினங்கள் இங்குள்ளன. கார்ப்பேத்தியத்திலும் அதன் மலையடிவாரங்களிலும் பல வெந்நீர், கனிம நீரூற்றுகள் உள்ளன; உருமேனியாவில் மட்டுமே ஐரோப்பாவின் மூன்றில் ஒருபங்கு நீரூற்றுகள் உள்ளன. இதேபோல உருமேனியாவில், உருசியாவை அடுத்து, இரண்டாவது பெரிய புவிப்பரப்பு கன்னிக் காடுகள் அமைந்துள்ளன; 250,000 எக்டேரில் (65%) பரந்துள்ள இவற்றில் பெரும்பாலானவை கார்ப்பத்தேயத்தில் அமைந்துள்ளன. தெற்கு கார்ப்பேத்தியத்தில் ஐரோப்பாவின் பிளவுபடாத மிகப் பெரிய வனப்பகுதி உள்ளது.  

கார்ப்பத்தியம் வடமேற்கில் செக் குடியரசில் (3%) தொடங்கி சிலோவாக்கியா (17%), போலந்து (10%), அங்கேரி (4%), உக்ரைன் (10%) செர்பியா (5%) மற்றும் தென்கிழக்கிலுள்ள உருமேனியா (50%) வரை வட்டவிலையாக அமைந்துள்ளது.
# இஷ்தர் கோயில் நுழைவாயில்

கின்பண்டைய பாபிலோனின் சீரமைக்கப்பட்ட இஷ்தர் கோயிலின் நுழைவாயில், பெர்கமோன் அருங்காட்சியகம், பெர்லின், ஜெர்மனி]]  

**இஷ்தர் கோயில் நுழைவாயில்** (**Ishtar Gate **) புது பாபிலோனியப் பேரரசர் இரண்டாம் நெபுகாத்நேசர், தற்கால ஈராக் நாட்டின் பண்டைய பாபிலோன் நகரக் கோட்டையின் எட்டு நுழைவாயில்களில் ஒன்றில் நிறுவிய **இஷ்தர்** தெய்வத்திற்கான கோயிலின் நுழைவு வாயில் ஆகும்.  

இஷ்தர் கோயில் நுழைவாயிலை, கிமு 575ல் புது பாபிலோனியப் பேரரசர் இரண்டாம் நெபுகாத்நேசர் (ஆட்சிக் காலம்:கிமு 604 - 562) கிமு 575ல் 120 சிங்கங்கள், காளை மற்றும் யாழிகளின் சிற்பங்களுடன் கட்டினார்.  

இஷ்தர் கோயிலின் கோட்டைச்சுவர் மற்றும் நுழைவு வாயில், கிபி 1930ல் நடைபெற்ற அகழ்வாய்வில் கண்டெடுக்கப்பட்டது. இஷ்தர் கோயில் நுழைவுவாயிலை சீரமைத்து பெர்லின் நகரத்தின் பெர்கமோன் அருங்காட்சியகத்தில் காட்சிக்கு வைக்கப்பட்டுள்ளது.  

## வரலாறு
புது பாபிலோனியப் பேரரசர் இரண்டாம் நெபுகாத்நேசர் கிமு 575ல் பாபிலோனியர்களின் **இஷ்தர்** எனும் தாய்க் கடவுளுக்கு மெருக்கூட்டிய செங்கற்களால் கோயில் சுவர்களை எழுப்பினார். இச்சுவர்களில் பாபிலொனியக் கடவுளர்களை போற்றும் வகையில் 120 சிங்கங்கள், காளைகள் மற்றும் யாழிகளின் சிற்பங்களை நிறுவினார்.  

பண்டைய உலக அதிசயங்களில் ஒன்றாக பாபிலோனின் இஷ்தர் கோயில் நுழைவாயில் போற்றப்படுகிறது.  

## படக்காட்சிகள்

## இதனையும் காண்க
- இரண்டாம் நெபுகாத்நேசர்
- இஷ்தர்
- இஷ்தரின் நட்சத்திரம்
- இஷ்தரின் சிங்கம்
- பண்டைய உலக அதிசயங்கள்
- ஊரின் சிகூரட்
- மெசொப்பொத்தேமியா
- பாபிலோனியா
- புது பாபிலோனியப் பேரரசு
- சுமேரியக் கட்டிடக்கலை
- சுமேரியர்களின் மதம்
- சுமேரிய கடவுள்கள்
# இரேனியம் இருசெலீனைடு



**இரேனியம் இருசெலீனைடு** *(Rhenium diselenide)* என்பது ReSe<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதை இரேனியம் டைசெலீனைடு என்றும் அழைப்பார்கள். அடுக்குக் கட்டமைப்பை கொண்டுள்ள இச்சேர்த்தின் ஒவ்வொரு அடுக்கிலும் அணுக்கள் வலிமையாகப் பிணைக்கப்பட்டுள்ளன. மேலும் பலவீனமான வாண்டர்வால்சு பிணைப்புகளால் இவ்வடுக்குகள் ஒன்றாகப் பிணைக்கப்பட்டுள்ளன. எனவே ஒட்டுமொத்தப் பிணைப்பிலிருந்து அடுக்குகளை எளிமையாக உரித்துப் பிரிக்கமுடியும்.  

## தயாரிப்பு

மிகச் சிறிய தடிமனுடைய மூன்று- அணு அடுக்குகள் கொண்ட இரேனியம் இருசெலீனைடு சேர்மத்தை சுற்றுச்சூழல் அழுத்தத்தில் வேதியியல் ஆவிப்படிவு முறையில் தயாரிக்க முடியும். ஆர்கான் மற்றும் ஐதரசன் வாயுக்களின் கலவை ஒரு குழாயின் வழியாக செலுத்தப்படுகிறது. இக்குழாயின் முனைகள் வெவ்வேறு வெப்பநிலையில் வைக்கப்படுகின்றன. தளப்பொருளும் ReO3 தூளும் சூடான முனையில் வைக்கப்பட்டு 750 பாகை செல்சியசு வெப்பநிலைக்கு சூடுபடுத்தப்படுகிறது. செலீனியம் தூள் குளிர் முனையில் வைக்கப்பட்டு 250 பாகை செல்சியசு வெப்பநிலை பராமரிக்கப்படுகிறது  

:2 ReO<sub>3</sub> + 7 Se → 2 ReSe<sub>2</sub> + 3 SeO<sub>2</sub>.  

## பண்புகள்

இடைநிலை உலோகங்களின் மற்ற சால்கோகெனைடுகள் போல இரேனியமும் அடுக்குக் கட்டமைப்பை ஏற்றுள்ளது. இருப்பினும் மற்ற அடுக்கு சால்கோகெனைடுகள் உயர் அறுகோணக சீரொழுங்கில் உள்ளன. இரேனியம் இருசெலீனைடு மிகக் தாழ்ந்த முச்சரிவு சீரொழுங்கை ஏற்றுள்ளது. இச்சீரொழுங்கு ஒட்டுமொத்த கட்டமைப்பு நிலையிலிருந்து ஒற்றை அடுக்கிற்கு மாறுவதில்லை .
# ஆல்ஃபா (திரைப்படம்)


## நடிகர்கள்

- கேடாவாக கோடி ஸ்மித்
- ஷமானாக லியோனர் வரெலா
- ஜீயாக ஜென்ஸ் ஹல்டென்
- டவ்வாக ஜொஹானேஸ் ஹக்கூர் ஜொஹானெசன்

## தயாரிப்பு

### வளர்ச்சி
இந்தப் படம் 2015 செப்டம்பர் 15 அன்று முதன்முதலாக அறிவிக்கப்பட்டது, ஆல்பர்ட் ஹ்யூஸ் இயக்குநராக உறுதிப்படுத்தப்பட்டார். இதை ஸ்டுடியோ 8 என்ற தயாரிப்பு நிறுவனத்தால்  ஐமாக்ஸ் 3டி வடிவமைப்பில் தயாரிக்கப்படுகிறது. 2016 பிப்ரவரி 19 அன்று நடிகர்கள் இறுதி செய்யப்பட்டனர். கோடி ஸ்மிட்-மேக்ஃபி 2015 நவம்பர் 12 இல் நடிக்க இருப்பதாக உறுதிசெய்யப்பட்டது.  

### படப்பிடிப்பு
படத்தின் படப்பிடிப்பானது வான்கூவர் மற்றும் டிரம்ஹெல்லர் ஆகிய பகுதிகளில் நடந்தது. வான்கூவரின் கிழக்கு கென்ட் அவென்யூக்கு அருகே ஒரு எல்லைப்புற சாலையில் பெரிய செட்டிங்குகள் அமைக்கப்பட்டன.சில காட்சிகள் பர்னாபை நகரில் நடந்தன. பின்னர் ஐஸ்லாந்தில் படப்பிடிப்புகள் நடந்தன. வன்கூவரில் 2016 பிப்ரவரி 22 இல் தொடங்கிய படப்பிடிப்பானது, மே 20 அன்று முடிவடைந்தது.  2016 ஏப்ரல் மாதத்தில் கனடாவின் பாட்ரிசியா ஆல்பர்டாவுக்கு அருகிலுள்ள டைனோசர் மாகாண பூங்காவில் படப்பிடிப்பு நடந்தது.  

படத் தயாரிப்பிற்காக ஐந்து ஆல்பர்ட்டா காட்டெருதுகள் கொல்லப்பட்டதாக விசாரணை செய்யப்பட்டது.  

## வெளியீடு
2017 சூனில் படத்தின் பெயரானது *தி சாலட்டிரியன்* என்பதிலிருந்து *ஆல்ஃபா* என்று மாற்றப்பட்டது.  2017 செப்டம்பரில் வெயிடப்படுவதாக அறிவிக்கப்பட்ட படத்தின் வெளியீடு பின்னர்,  2018 மார்ச் 2 அன்று வெளியிடப்படுவதாக அறிவிக்கப்பட்டது. பின்னர் 2017 திசம்பருக்கு ஒத்திவைக்கப்பட்ட வெயீட்டுத் தேதி,  2018 செப்டம்பர் 14க்கு ஒத்திவைக்கப்பட்டது. மீண்டும் வெளியாட்டுத் தேதியாக 2018 ஏப்ரல் என்று அறிவிக்கப்பட்டு, பின்னர் அதுவும் மாற்றப்பட்டு கடைசியாக 2018 ஆகத்து 17 வெளியானது.
# 1281



**1281** (**MCCLXXXI**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- ஆகத்து 12 &ndash; சப்பான் மீதான இரண்டாவது மங்கோலிய முற்றுகை தோல்வியில் முடிந்தது. பெரும் சூறாவளியினால் (கமிக்காஸ்) பெரும் எண்ணிக்கையான சீன கொரியப் படையினர் (140,00 இற்கும் அதிகமானோர்) உயிரிழந்தனர், 4,000 கப்பல்கள் சேதமடைந்தன.
- அக்டோபர் 29 &ndash; சிரியா மீதான மங்கோலியாவின் அபகா கானின் முற்றுகையை மம்லூக் சுல்தான் கலவூன் முறியடித்தார்.
- தொன்மை வாய்ந்த தாவோயிச நூல்களை எரிக்க குப்லாய் கான் உதரவிட்டார்.
- மொன் இனத்தவரின் அரிப்புஞ்சாய் இராச்சியம் முடிவுக்கு வந்தது. இதன் தலைநகர் பம்பூன் (இன்றைய தாய்லாந்தில்) லன்னாதாய் இராச்சியத்தினால் கைப்பற்றப்பட்டது.
- உதுமானியப் பேரரசின் நிறுவனர்உஸ்மான் பே, மத்திய அனத்தோலியாவின் சோகுத் இனத்தவரின் தலைவரானார். இவர் 1299 இல் செல்யூக் இராச்சியத்திடம் இருந்து விடுதலையை அறிவித்து உதுமானியப் பேரரசைத் தோற்றுவித்தார்.
- பைசாந்தியரின் தாக்குதலை அடுத்து அல்பேனியா இராச்சியத்தின் நிலப்பரப்பு பெருமளவு குறைந்தது.
- கான்ஸ்டண்டினோபிலில் புதிதாக மீளுருவாக்கப்பட்ட பைசாந்தியப் பேரரசு மீது சிலுவைப் போரை நடத்துவதற்கு திருத்தந்தை நான்காம் மார்ட்டின் உத்தரவிட்டார். பிரெஞ்சு, வெனிசியர்கள் கான்ஸ்டண்டினோபில் நோக்கிச் சென்றனர், ஆனாலும் அடுத்த ஆண்டு அவர்கள் அங்கிருந்து விரட்டப்பட்டனர்.
- மூன்றாம் நிக்கொலாசுக்குப் பின்னர் நான்காம் மார்ட்டின் 189வது திருத்தந்தையாகப் பதவியேற்றார்.
- சுதேயுப்பாவின் பின் இந்தியாவின் அகோம் பேரரசராக சுபின்பா ஆட்சியேறினார்.

## பிறப்புகள்
- ஆகத்து 4 &ndash; குலுக் கான், மங்கோலியப் பேரரசர் (இ. 1311)

## இறப்புகள்
# பீடோ

**பீடோ** (PHAEDO) என்பது சாக்ரட்டீசின் மரணம் பற்றிய ஒரு நூல் ஆகும்.  
சாக்ரட்டீசு மரண தண்டனைப் பெற்று நஞ்சு அருந்தி சாகும் தறுவாயில், நடந்த நிகழ்வுகளையும் உரையாடல்களையும் பதிவு செய்த நூல் ஆகும். சாக்ரடிஸ் இறந்த பிறகு அவரது உடலைப் புதைப்பதா எரிப்பதா என விவாதிக்கப்பட்டது. இறந்த பிறகு உயிரின் நிலை என்ன? எங்கு போகும்? போன்ற கேள்விகள் எழுப்பப்பட்டன?  

பீடோ என்பவன் சாக்ரட்டீசின் மாணவன் மற்றும் நண்பன் ஆவான். சாக்ரட்டீசு சாகும்போது உடன் இருந்து கண்ணீர் வடித்தவன். இந்த உரையாடல்களை எக்சக்கிரட்டசு என்பவருக்கு எடுத்துச் சொல்வதாக இந்த நூல் உள்ளது.  
பீடோ என்ற இந்த நூல் என்றி அரிஸ்டிபஸ் என்பவரால் 1160 இல் கிரேக்க மொழியிலிருந்து இலத்தின் மொழிக்கு மொழிபெயர்ப்பு செய்யப்பட்டது. இந்த நூல் சாக்ரட்டீசின் மாணவர் பிளேட்டோவின் பெரும் படைப்புகளில் ஒன்றாகக் கருதப்படுகின்றது.  

ஆன்மா என்பது அழியாத ஒன்று என்பது சாக்ரட்டீசு பேசிய உரையாடலின் மிகச் சாரமான கருத்து ஆகும். ஏதென்சு நீதி மன்றம் சாக்ரட்டீசுக்கு மரணத் தண்டனை விதித்து சிறைக்கு அவரை அனுப்பியது. அரசால் அங்கீகரிக்கப்பட்ட கடவுள்களை நம்பாமல் இளைஞர்களின் மனத்தைக் கெடுப்பதாக சாக்ரட்டீசு மீது குற்றம் சாற்றப்பட்டு தண்டிக்கப்பட்டார்.
# 1,3-ஈரமினோபுரோப்பேன்



**1,3-ஈரமினோபுரோப்பேன்** *(1,3-Diaminopropane)* என்பது (CH<sub>2</sub>)<sub>3</sub>(NH<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 1,3- டையமினோபுரோப்பேன், மும்மெத்திலீன் ஈரமீன், மும்மெத்திலீன்டையமீன் என்ற பெயர்களாலும் அழைக்கலாம். எளிய இந்த ஈரமீன் மீன் வாசனை கொண்ட ஒரு நிறமற்ற நீர்மமாகும். தண்ணீரிலும் பல முனைவுக் கரைபான்களிலும் மும்மெத்திலீன்டையமீன் கரையும். இது 1,2-ஈரமினோபுரோப்பேனுடன் மாற்றியப் பண்பைக் கொண்டுள்ளது. பல்லினவளையங்களைத் தொகுக்கும் கரிம வினைகளில் நெசவுத் தொழிலில் துணிகளை இறுதிசெய்வது மற்றும் ஒருங்கிணைவுச் சேர்மங்களில் பயன்படுத்துவதைப் போல இவ்விரண்டு சேர்மங்களும் கட்டுறுப்புத் தொகுதிகளாக உள்ளன. அக்ரைலோநைட்ரைலை அமீனேற்றம் செய்வதால் உருவாகும் அமினோபுரோப்பியோநைட்ரலை தொடர்ந்து ஐதரசனேற்றம் செய்து 1,3-ஈரமினோபுரோப்பேன் தயாரிக்கப்படுகிறது .  

ஆல்க்கைன் சிப்பர் வினையில் பொட்டாசியம் உப்பு பயன்படுத்தப்படுகிறது  

பைரோசேன்ட்ரோன், லோசோசேன்ட்ரோன் தயாரிப்பில் 1,3- டையமினோபுரோப்பேன் பயன்படுத்தப்படுகிறது.  

## பாதுகாப்பு

1,3-டையமினோபுரோப்பேன் உயிர் கொல்லும் அளவு 177 மி.கி கி.கி<sup>−1</sup> அளவு முயல் தோலில் படநேர்ந்தால் நச்சுத்தன்மையை அளிக்கிறது.
# சோழன் அதிவிரைவு வண்டி


**சோழன் அதிவிரைவு வண்டி** (Cholan Superfast Express) இந்தியாவின், தமிழ்நாடு மாநிலத்தில், திருச்சிராப்பள்ளி முதல் சென்னை எழும்பூர் வரை தினமும் இயக்கப்படும் ஓர் அதிவிரைவு வண்டியாகும். இது இந்திய ரயில்வேயின், தெற்கு ரயில்வே கோட்டத்தின் கீழ் இயங்குகிறது. இந்த இரயில் சராசரியாக 401 கி. மீ (249 மைல்) தூரத்தை 07 மணி 15 நிமிடங்களில் கடக்கிறது.  

## பெயர்க் காரணம்
இந்த இரயில் கடந்து செல்லும் பகுதிகளில் *சோழ அரசர்கள்* ஆட்சி புரிந்ததால் இந்தப் பெயரிடப்பட்டது. தஞ்சாவூரைத் தலைமையிடமாக கொண்டு *சோழர்கள்* தங்கள் ராஜ்ஜியத்தை ஆட்சி செய்தனர்.  

## கால அட்டவணை

| Station Name | Station Code | Arrival | Departure | Day |
| --- | --- | --- | --- | --- |
| **சென்னை எழும்பூர்** | MS | - | 07:15 | 1 |
| தாம்பரம் | TBM | 07:43 | 07:45 |  |
| செங்கல்பட்டு சந்திப்பு | CGL | 08:13 | 08:15 |  |
| மேல்மருவத்தூர் | MLMR | 08:48 | 08:50 |  |
| திண்டிவனம் | TMV | 09:13 | 09:15 |  |
| விழுப்புரம் சந்திப்பு | VM | 09:50 | 09:55 |  |
| பண்ருட்டி | PRT | 10:14 | 10:15 |  |
| திருப்பாதிரிப்புலியூர் | TDPR | 10:36 | 10:37 |  |
| கடலூர் துறைமுகம் சந்திப்பு | CUPJ | 10:44 | 10:45 |  |
| சிதம்பரம் | CDM | 11:15 | 11:17 |  |
| சீர்காழி | SY | 11:31 | 11:32 |  |
| **மயிலாடுதுறை சந்திப்பு** | MV | 11:58 | 12:00 |  |
| ஆடுதுறை | ADT | 12:21 | 12:22 |  |
| கும்பகோணம் | KMU | 12:34 | 12:36 |  |
| பாபநாசம் | PML | 12:48 | 12:49 |  |
| **தஞ்சாவூர் சந்திப்பு** | TJ | 13:10 | 13:12 |  |
| பூதலூர் | BAL | 13:29 | 13:30 |  |
| **திருச்சிராப்பள்ளி சந்திப்பு(திருச்சி)** | TPJ | 14:30 | - |  |
| **திருச்சிராப்பள்ளி சந்திப்பு(திருச்சி)** | TPJ | - | 10:15 | 1 |
| பூதலூர் | BAL | 10:44 | 10:45 |  |
| **தஞ்சாவூர் சந்திப்பு** | TJ | 11:03 | 11:05 |  |
| பாபநாசம் | PML | 11:26 | 11:27 |  |
| கும்பகோணம் | KMU | 11:38 | 11:40 |  |
| ஆடுதுறை | ADT | 11:51 | 11:52 |  |
| **மயிலாடுதுறை சந்திப்பு** | MV | 12:08 | 12:10 |  |
| வைத்தீஸ்வரன்கோயில் | VDL | 12:25 | 12:26 |  |
| சீர்காழி | SY | 12:33 | 12:34 |  |
| சிதம்பரம் | CDM | 12:53 | 12:55 |  |
| திருப்பாதிரிப்புலியூர் | TDPR | 13:33 | 13:35 |  |
| பண்ருட்டி | PRT | 13:55 | 13:56 |  |
| விழுப்புரம் சந்திப்பு | VM | 14:40 | 14:45 |  |
| திண்டிவனம் | TMV | 15:20 | 15:25 |  |
| மேல்மருவத்தூர் | MLMR | 15:43 | 15:45 |  |
| செங்கல்பட்டு சந்திப்பு | CGL | 16:13 | 16:15 |  |
| தாம்பரம் | TBM | 16:43 | 16:45 |  |
| **சென்னை எழும்பூர்** | MS | 17:30 | - | } |

## பெட்டிகள் அமைப்பு
இந்த வண்டியில் மொத்தம் 22 பெட்டிகள் உள்ளன.  

| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | <span>18</span> | <span>19</span> | <span>20</span> | <span>21</span> | <span>22</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | GS | GS | GS | S7 | S6 | S5 | S4 | S3 | S2 | S1 | B6 | B5 | B4 | B3 | B2 | B1 | A3 | A2 | A1 | H1 | EOG |  |

## மேலும் பார்க்க
- சேது அதிவேக விரைவுத் தொடருந்து
- பாண்டியன் அதிவேக விரைவு வண்டி
- மலைக்கோட்டை அதிவிரைவு வண்டி
# விக்கிப்பீடியா:உங்களுக்குத் தெரியுமா/ஆகத்து 1, 2018


- **பீடோ** என்பது சாக்ரட்டீசு மரண தண்டனைப் பெற்று நஞ்சு அருந்தி சாகும் தறுவாயில், நடந்த நிகழ்வுகளையும் உரையாடல்களையும் பதிவு செய்த நூல் ஆகும்.
- **புது பாபிலோனியப் பேரரசு** என்பது கிமு 626 முதல் கிமு 539 வரையான மெசொப்பொத்தேமிய வரலாற்றுக் காலப்பகுதியாகும்.
- **வடக்கின் மெருகூட்டப்பட்ட கருப்பு மட்பாண்டப் பண்பாடு** (படம்) என்பது இந்தியத் துணைக்கண்டத்தின் வடமேற்கிலும், வட இந்தியா மற்றும் மத்திய இந்தியாவிலும் இரும்புக் காலத்தின் இறுதியில் கிமு 700 - 200க்கும் இடைப்பட்ட காலத்தில் செழித்திருந்த நகரப் பண்பாட்டுக் காலமாகும்.
- **தம்மபதம்** பாளி மொழியில் எழுதப்பட்ட பௌத்த சமயப் புனித இலக்கியங்களுள் ஒன்றாகும்.
# ராம் சேவக் சர்மா

**ராம் சேவக் சர்மா** ( Ram Sewak Sharma 1955) என்பவர் இந்திய அரசு அதிகாரி ஆவார். இந்திய ஆட்சிப் பணி 1978 ஆம் ஆண்டு குழுவைச் சேர்ந்தவர். இந்தியத் தொலைத்தொடர்பு ஒழுங்குமுறை ஆணையம் என்ற அமைப்பின் தலைவராக இருக்கிறார். இதற்கு முன் மின்னணு மற்றும் தகவல் தொழில் நுட்பத் துறையிலும் செய்தி மற்றும் தகவல் துறையிலும் செயலர் பொறுப்புகளில் பணியாற்றினார்.  

## கல்வித் தகுதிகள்

உத்தரபிரதேச மாநிலத்தில் ஒரு சிற்றுரில் பிறந்தார். அந்த ஊருக்கு அண்மையில் இருந்த பள்ளிகளில் பயின்று அலகாபாத் பல்கலைக் கழகத்தில் சேர்ந்து 1974இல் இளம் அறிவியல் பட்டம் பெற்றார். கான்பூர் ஐ.ஐ.டி. கல்வி நிறுவனத்தில் படித்து 1976இல் கணிதத்தில் முதுஅறிவியல் பட்டம் பெற்றார். பின்னர் 2000 ஆண்டில் கலிபோர்னியா பல்கலைக்கழகத்தில் கணினித் துறையில் பட்டம் பெற்றார்.  

## சர்ச்சை

ஆர்.எஸ்.சர்மா அண்மையில் தனது ஆதார் எண்ணை வெளியிட்டு, இதனைக் கொண்டு தனது தனி விவரங்களைக் கண்டுபிடியுங்கள் என வெளிப்படையாக டுவிட்டரில் அறைகூவல் விடுத்தார். வெளியான சில மணி நேரங்களில் சில குறும்பர்கள் ஆர்.எஸ்.சர்மாவின் பான்எண், பிறந்த தேதி, தொலைபேசி எண் போன்ற விவரங்கள் அனைத்தையும் வெளியிட்டனர். அவரது வங்கிக் கணக்கிலும் ஒரு ரூபாய் செலுத்தப்பட்டது. இந்தச் செய்தி பரபரப்பையும் விவாதங்களையும் ஏற்படுத்தியது.  

## மேற்கோள்
# ஜோஹிலா ஆறு


**ஜோகிலா ஆறு** (*Johilla River*), இந்திய மாநிலமான மத்தியப் பிரதேசத்தின் அனூப்பூர் மாவட்டத்தில் அமைந்துள்ள அமர்காண்டக் மலைகளில் உருவாகிறது. அமர்கண்டக்கிலிருந்து 10 கி.மீ தூரத்திலுள்ள ஜவலேஷ்வர் மலைக்கு அருகில் உள்ள ராஜேந்திரகிராமம் வழியாக செல்கிறது. உமரியா மாவட்டத்திலுள்ள கெல்ஹரி ஆற்றுடன் கலக்கிறது.இவ்வாற்றில் மற்றொரு கிளையாற்றில் நீர்த்தேக்கம் அமைக்கப்பட்டுள்ளது.
# மறிமான் குழிமுயல்


**மறிமான் குழிமுயல்** (ஆங்கிலப் பெயர்: *Antelope Jackrabbit*, அறிவியல் பெயர்: *Lepus alleni*), தென் அரிசோனா மற்றும் வடமேற்கு மெக்ஸிக்கோ ஆகியவற்றில் காணப்படும் ஒரு வட அமெரிக்க முயல் இனம் ஆகும். இந்த வரம்பில், அது உலர் பாலைவன பகுதிகளை ஆக்கிரமிக்கிறது. இந்த உயிரினம் லெபோரிடே குடும்பத்தில் லகோமோர்பா வரிசையின் கீழ் வகைப்படுத்தப்பட்டுள்ளது. ஆண் மற்றும் பெண் மறிமான் குழிமுயல்கள் தோற்றத்தில் ஒத்ததாக உள்ளன. இந்த இனம் நீண்ட, சுட்டிக்காட்டும் காதுகளுடன் மற்றும் தனித்துவமான உரோம வண்ணத்துடன் பெரியதாக இருக்கும். இது ஒரு வெள்ளை தொப்பை, வெளிர் சாம்பல் பக்கங்கள், ஒரு கருப்புப் பொறிகளுடைய முதுகு மற்றும் கழுத்து மற்றும் மார்பு மீது ஆரஞ்சு வண்ணத்துடன் காணப்படும். இது கருப்புவால் குழிமுயல் மற்றும் வெள்ளைப் பக்கவாட்டுக் குழிமுயல் ஆகியவற்றைப் போலவே காணப்படும். இது அந்தி நேரத்தில் மிகவும் சுறுசுறுப்பாக உள்ளது. இது இரவு நேரங்களில் விழித்திருக்கும் விலங்கு ஆகும். ஆனால் நிலைமைகள் சாதகமானதாக (அதிக மேகமூட்டத்துடன்) இருக்கும்போது பகலிலும் சுறுசுறுப்பாக இயங்கும். இது காக்டஸ்கள், மெஸ்குயிட் இலைகள் மற்றும் பிற தாவரங்களை உண்கிறது.  

## விளக்கம்

முயல் பேரினமான *லெபுஸ்* உயிரினங்களிலேயே மறிமான் கழுதை குழி முயல் தான் மிகவும் பெரியது ஆகும். இதன் உடல் நீளம் 52 முதல் 58 சென்டிமீட்டர் (22 இன்ச்) இருக்கும். இதன் வால் 5 முதல் 10 சென்டிமீட்டர் (3 இன்ச்) நீளம் இருக்கும். இதன் முன்னங்கால்கள் 10 முதல் 20 சென்டிமீட்டர் (3.9 முதல் 7.9 இன்ச்) நீளம் இருக்கும். இதன் பின்னங்கால்கள் 20 முதல் 30 சென்டிமீட்டர் (7.9 முதல் 11.8 இஞ்ச்) நீளம் இருக்கும். மறி மான் கழுதை குழி முயலின் காதுகள் 14–17 சென்டிமீட்டர் (6 இஞ்ச்) நீளம் இருக்கும். இது 9 பவுண்டுகள் வரை எடை இருக்க கூடியது. இந்த உயிரினத்தின் மண்டை ஓடு மிகப்பெரியதாகவும், முகம் நீளமாகவும் இருக்கும். இதன் காதுகள் மிகவும் நீளமாகவும் புள்ளி மற்றும் ஓரங்களில் வெள்ளை நிறமாகவும் இருக்கும். இதன் வால் இரட்டை நிறத்தில் இருக்கும். மேல் பகுதி கருப்பு நிறமாகவும், கீழ்ப்பகுதி வெளிறிய சாம்பல் நிறமாகவும் இருக்கும். மறிமான் கழுதை குழி முயலின் பக்கவாட்டு பகுதியானது வெளிர் சாம்பல் நிறத்திலும், கழுத்து மற்றும் மார்பு ஆரஞ்சு நிறத்திலும், முதுகு கருப்பு புள்ளிகளுடனும் காணப்படும்.  

## உணவு
மறிமான் கழுதை குழி முயலானது புற்கள் மற்றும் பிற இலை நிறைந்த தாவரங்களை உண்கிறது. கனிமங்கள் மற்றும் பிற சத்துக்களை எடுத்துக் கொள்ளும் ஒரு முயற்சியாக இந்த உயிரினங்கள் மண்ணை தோண்டுவதும் அதை உண்பதும் கண்டறியப்பட்டுள்ளது.
# அவுண்டா நாகநாதர் கோயில்


**அவுண்டா நாகநாதர் கோயில்** (**Aundha Nagnath Temple**) (மராத்தி औंढा नागनाथेश्वर देउळ) என்பது ஒரு பழமையான சிவன் கோயிலாகும். 8வது சோதிலிங்க தலமான இது இந்தியாவின், மகாராட்டிரத்தின், ஹிங்கோலி மாவட்டத்தில் உள்ள அவுண்டா நாகநாதத்தில் உள்ளது.  

## வரலாறு
அவுண்டா நாகநாதர் கோயிலானது (நாகேஸ்வரம்) இந்தியாவின் பன்னிரெண்டு சோதிலிங்கத் தலங்களில் எட்டாவது இடமாக கருதப்படுகிறது, இது பக்தர்களின் முக்கியமான புனிதத் தலமாக உள்ளது. தற்போது உள்ள இந்தக் கோயிலானது பொ.ஊ. 13-ஆம் நூற்றாண்டில் தேவகிரி யாதவ மன்னர்களால் கட்டப்பட்டதாக தெரிகிறது. முதலில் இக்கோயிலானது பாண்டவர்கள் தங்கள் 14 ஆண்டு வனவாசத்தின்போது தருமனால் கட்டப்பட்டதாக கூறப்படுகிறது.  

இந்தக் கோயிலானது இந்து சமயத்தின் ஒரு பிரிவினரான வர்க்காரிகளால் மதிக்கப்படும் புனிதர்களான நாம்தேவ், விசாபா கெகரா, ஞானேஷ்வர் ஆகியோரின் வாழ்க்கையுடன் நெருக்கமாக தொடர்பு கொண்டுள்ளது.  

## கோயில் அமைப்பு
இக்கோயில் நாற்புரமும் மதில்களால் சூழப்பட்டு, உள்ளே பரந்த இடம் கொண்டதாக உள்ளது. கிழக்கிலும் வடக்கிலும் வாயில்கள் உள்ளன, என்றாலும் வடக்கு வாயிலானது பெரியதாகவும் புழக்கத்தில் உள்ளதாகவும் உள்ளது. கோயிலானது 669.60 சதுர மீட்டர் (7200 சதுர அடி) பரப்பளவு கொண்டதாகவும், 18.29 மீட்டர் (60 அடி) உயரமுடையதாகவும் உள்ளது. கோயில் வளாகத்தின் மொத்தம் பரப்பளவானது 60,000 சதுர அடியாக உள்ளது. சமய முக்கியத்துவத்துவ்வம் கோண்ட இந்தக் கோயிலானது அழகிய சிற்பவேலைப்பாடுகளைக் கொண்டதாக உள்ளது. தற்போதைய கோயிலின் அடிப்பகுதியானது ஹெமத்பந்தி கட்டட பாணியில் உள்ளது, அதையடுத்த மேல்பகுதியானது பிற்காலத்தில் மறுசீரமைப்பு செய்யப்பட்டதால். அது பேஷ்வா ஆட்சிக் கால பாணியில் உள்ளது. கோயில் விமானமானது வாழைப்பூ போன்று கூம்புவடிவில் உயராமாக சிற்பவேலைப்பாடுகளுடன் உள்ளது. விமானத்தின் கீழுள்ள கருவறையில் ஒரு மேடை மட்டுமே உள்ளது. கருவறையின் இடப்பக்க மூலையில் நான்குக்கு நான்கடி என்ற அளவில் உள்ள சுரங்கப்பாதையில் சென்றால் பூமிக்கு அடியில் உள்ள கருவறையில் நாகநாதர் லிங்கவடிவில் உள்ளார்.  
## அமைவிடம்
இத்தலம் மகாராட்டிரத்தின் ஹிங்கோலி மாவட்டத்தில் உள்ளது. இங்கு செல்ல வைத்தியநாதர் கோயில், பரளியில் இருந்தும் பர்பானியில் இருந்தும் பேருந்துகள் உள்ளன. இத்தலத்தின் தென்கிழக்கே 30 கி.மீ. தொலைவில் சோண்டி என்ற தொடர்வண்டி நிலையம் உள்ளது.
# 1305



**1305** (**MCCCV**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- சூன் 5 &ndash; ஒன்பதாம் பெனடிக்டிற்குப் பின்னர் ஐந்தாம் கிளெமெண்டு 195-வது திருத்தந்தையாக லியோன் நகரில் பதவியேற்றார்.
- சூலை &ndash; பைசாந்தியப் பேரரசுக்கும் கட்டலான் கம்பனிக்கும் இடையில் ஆப்போசு என்ற இடத்திப் போர் நிகழ்ந்தது.
- ஆகத்து 5 &ndash; இங்கிலாந்துக்கு எதிராக இசுக்காட்லாந்துக் கிளர்ச்சிக்குத் தலைமை வகித்த வில்லியம் வேலசு கிளாஸ்கோ அருகில் கைது செய்யப்பட்டார். இவர் லண்டனுக்குக் கொண்டு செல்லப்பட்டு அங்கு ஆகத்து 23-இல் தூக்கிலிடப்பட்டார்.
- டிசம்பர் 20 &ndash; தில்லி சுல்தானகத்தின் தளபதி மாலிக் கபூர் அம்ரோகா சமரில் மங்கோலியரை வென்றார்.
- மூன்றாம் வென்சசுலாசு பொகீமிய இராச்சியத்தின் மன்னராக முடிசூடினார்.
- பிரெஞ்சு மன்னர் நான்காம் பிலிப்பு தேவாலய புனித வீரர்கள் மீது சமய மறுப்புக் குற்றம் சுமத்தினார்.

## பிறப்புகள்

## இறப்புகள்
- ஆகத்து 23 &ndash; வில்லியம் வேலசு, இசுக்காட்டிய நாட்டுப்பற்றாளர்
# பரோ விமான நிலையம்

**பரோ வானூர்தி நிலையம்** , பூட்டானில் அமைந்துள்ள ஒரே பன்னாட்டு விமான நிலையம் ஆகும். இது பரோ சூ ஆற்றங்கரையை ஒட்டிய பள்ளத்தாக்கில் அமைந்துள்ளது. இந்நிலையம் மலைகளால் சூழப்பட்டுள்ளதாலும், சிறிய ஓடுபாதையைக் கொண்டுள்ளதாலும், இங்கு விமானங்களை தரையிறக்குவதும் பறப்பதும் கடினமானதாகும். இதனால் வெகு சில வானூர்தி ஓட்டுநர்களுக்கு மட்டும் இங்கு வானூர்தியை இயக்க அனுமதி அளிக்கப்பட்டது.  

இத்தகைய சூழ்நிலையால் பகல் நேரத்தில் மட்டும் இங்கு வானூர்திகளை இயக்க அனுமதி அளிக்கப்பட்டுள்ளது. தட்பவெட்ப நிலை கண்காணிக்கப்பட்டே விமானங்கள் தரையிறக்க அனுமதிக்கப்படும்.  

பரோ நகரத்தில் இருந்து சாலை வழியாக ஆறு கி.மீ பயணித்து இந்நிலையத்தை அடையலாம். திம்பு<nowiki/>வில் இருந்து 54 கி.மீ பயணித்தும் வந்து சேரலாம்.  

## வானூர்திகளும் சேரும் நிலையங்களும்

### பயணியர் விமானங்கள்
# தமிழ் இருக்கை

**தமிழ் இருக்கை** என்பது தமிழ் மொழியை கற்பிக்க, ஆய்வு செய்யவென பல்கலைக்கழகங்களிலும் கல்லூரிகளிலும் உள்ள ஒரு பேராசிரியர் பொறுப்பு ஆகும். "ஒரேயொரு பேராசிரியர் மூலம் சராசரியாக பத்து ஆராய்ச்சி மாணவர்களை கொண்டு ஆராய்ச்சிகளும், கருத்தரங்குகளும், மொழிசார்ந்த நிகழ்வுகள் மட்டுமே நடத்தப்படுவது தமிழ் இருக்கை" என்று தமிழ் இருக்கை குழுமத்தின் உறுப்பினர் அ. முத்துலிங்கம் அவர்கள் விபரிக்கிறார். பொதுவாக நிலையான நிதியில் (endowments) இருந்து பெறப்படும் வருவாயில் இருந்து தமிழ்க் இருக்கைக்கு நிதி வழங்கப்படுகிறது.  

உலக நாடுகளில் உள்ள சிறந்த பல்கலைக்கழகங்களில் தமிழ்க் இருக்கையை ஏற்படுத்தும் நோக்குடன் தமிழ் இருக்கை குழுமம் செயற்பட்டு வருகிறது. தமிழ்நாடு அரசும் இந்தச் செயற்திட்டத்துக்கு ஆதரவு அளித்துவருகிறது.  

## பயன்கள்
உலகின் சிறந்த பல்கலைக்கழகங்களிலும் கல்லூரிகளும் தமிழ் இருக்கையை அமைப்பது பல வகையான பயன்களைத் தரும் என்று கூறப்படுகிறது.  
- உலக அளவில் தமிழ்மொழிக்கான அங்கீகாரத்தைப் பெற்றுத் தருதல். தமிழின், தமிழரின் மதிப்பை உயர்த்தல்.
- தமிழ் மொழியை, தமிழ் அறிவுத் தொகுதிகளை உலக மக்களிளோடு பகிர்ந்தல்.
- புலம்பெயர் தமிழ் மாணவர்கள் தமிழை கற்க உதவுதல்.
- உலகின் சிறந்த பல்கலைக்கழங்களில் தமிழ், தமிழியல் தொடர்பான உயர் ஆய்வினை மேற்கொள்ளல். தமிழாய்வின் தரத்தினை மேம்படுத்தல்.

## விமர்சனங்கள்
தமிழ் இருக்கைகளை மேற்குநாடுகளில் பெரும் பொருட் செலவில் அமைப்பது தொடர்பாக பல வகையான விமர்சனங்கள் முன்வைக்கப்பட்டுள்ளன. அவை பின்வருமாறு:  

- தஞ்சைத் தமிழ்ப் பல்கலைக்கழகம் உட்பட தமிழ்த் துறைகள் வளங்கள், நிதி, அக்கறை இன்றி புறக்கணிக்கப்படுகின்றன. இந்தியாவிலும் இலங்கையிலும் உள்ள பெரும்பாலான பல்கலைக்கழகங்களில் தமிழ் இருக்கையோ தமிழ்த் துறையோ இல்லை. இந்த நிலையில் பெரும் நிதிச் செலவில் மேற்குநாடுகளில் தமிழ் இருக்கை அமைப்பது நியாமற்றது.
- தமிழ்நாடு அரசும், தமிழ் ஆர்வலர்களும் மேற்குநாடுகளில் செலவு செய்யும் பெரும் பொருட் செலவை தமிழர் தாயகப் பகுதிகளில் உள்ள பல்கலைக்கழகங்களை பலப்படுத்த பயன்படுத்தினால் கூடிய பலனைத் தரும்.
- தமிழியல் ஆய்வுக்கான உள்ளடக்கம் தமிழர்களால் நெறிப்படுத்தப்பட வேண்டும். தமிழ் மொழியைக் கற்க கற்பிக்க ஆய்வு செய்ய தமிழர்கள் வெள்ளைக்காரர்களை நாடுவது, outsource செய்வது பொருத்தமற்றது. இதற்கான தலைமைத்துவமும், துறையறிவும் ஆத்மாத்த பொறுப்பும் தமிழர்களிடமே உண்டு, இருக்கவேண்டும்.
- தமிழ் இருக்கை அமைப்பது தொடர்பான கலந்துரையாடல்கள், விவாதங்கள் தமிழ்ச் சூழலில் நடைபெறவில்லை. இத்தகைய பரந்த மக்களின் உள்ளீடுகள் பெறப்படாமல் அரசின் பொதுப் பணத்தை மேற்குநாடுகளில் செல்வழிப்பது நியாமற்றது.
- மேற்குநாடுகளில் தமிழ் இருக்கையை அமைப்பது காலனித்துவ கட்டுப்பாட்டையும் வரலாற்றையும் தோரணங்களையும் மீள் அமைப்பிப்பதாக அமையும்.
- தமிழ் இருக்கைக்கென மேற்குநாட்டு பல்கலைக்கழகங்களில் ஒதுக்கப்படும் நிலையான நிதியில் சிறிய தொகை மட்டுமே தமிழ் இருக்கைக்கு பயன்படும். பெரும் விழுக்காடு பல்கலைக்கழகத்தின் பிற பயன்பாடுகளுக்கே பயன்படுத்தப்படும்.
- மேற்குநாடுகள் தமிழுக்கும் தமிழர்களுக்கும் ஆதரவு தருவது போன்ற தோற்றப்பாடு இவற்றைப் பயன்படுத்தி இந்தியாவில் கிறித்தவ சமயத்தைப் பரப்பவும், பிரிவினைவாதத்தை ஊக்குவிப்பதற்காகவும் ஆகும்.
- மேட்டுக்குடி மக்கள் இதனை முன்னெடுக்கிறார்கள். புகழுக்காகவும், மாலைக்காகவும் மேற்குநாட்டுப் பல்கலைக்கழகங்களுக்கு நிதியை வழங்குகிறார்கள். இதனால் பெரும் பயன் ஏதும் கிடைக்கப்போவதில்லை.
# 1100



**1100** (**MC**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு நெட்டாண்டாகும்.  

## நிகழ்வுகள்
### அமெரிக்காக்கள்
- இன்றைய ஐக்கிய அமெரிக்காவில் இடம்பெற்ற முதலாவது குடியேற்றம் இங்குள்ள ஒராய்பி (இன்றைய அரிசோனாவில்) என்ற ஊரில் இடம்பெற்றது.
- பெருவில் குசுக்கோ நகரம் அமைக்கப்பட்டது.

### ஆசியா
- சொங் சீனாவின் மக்கள்தொகை அண்ணளவாக 100 மில்லியனைத் தாண்டியது.
- சொங் சீனாவின் பேரரசராக குயிசோங் முடிசூடினார்.
- சனவரி &ndash; பக்தாதில் ருந்து செல்யூக் பேரரசர் முதலாம் மகுமுது அவரது சகோதரனால் வெளியேற்றப்பட்டார், ஆனாலும் சில மாதங்களில் அவர் மீண்டும் நகரை மீளக் கைப்பற்றினார்.
- ஆகத்து 1 &ndash; சிலுவைப் போர்வீரர்கள் கரையோரப் பகுதிகளைக் கைப்பற்ற எடுக்கும் முயற்சிக்கு உதவும் முகமாக செனோவாக் கடற்படைக் கப்பல்கள் இத்தாலியில் இருந்து புறப்பட்டன. இவை லத்தாக்கியா நகரை செப்டம்பர் 25 இல் சென்றடைந்தன.
- ஆகத்து 20 &ndash; வெனிசியர்களின் உதவியுடன் சிலுவைப் போர்வீரர்கள் கைஃபா என்ற இத்தாலியக் கரையோர நகரைக் கைப்பற்றினர்.
- டிசம்பர் 25 &ndash; எருசலேமின் மன்னர் காட்ஃபிறீ சூலை 18 இல் இறந்ததை அடுத்து, அவரது சகோதரர் முதலாம் பால்டுவின் எருசலேமின் மன்னராக பெத்லகேம், பிறப்பிடத் தேவாலயத்தில் முடி சூடினார்.
- கரையோரப் பகுதிகளைக் கைப்பற்ற உதவியமைக்காக செனோவா, வெனிசு, பீசா ஆகிய நகரங்கள் சிலுவை நாடுகளின் வணிக சிறப்புரிமையைப் பெற்றன.

### ஐரோப்பா
- ஆகத்து 2 &ndash; இங்கிலாந்து மன்னர் இரண்டாம் வில்லியம் வேட்டையாடும் போது ஏற்பட்ட விபத்தில் இறந்ததை அடுத்து, அவரது சகோதரர் முதலாம் என்றி மன்னராக அறிவிக்கப்பட்டார்.
- ஆகத்து 5 &ndash; முதலாம் என்றி இங்கிலாந்தின் மன்னராக வெஸ்ட்மின்ஸ்டர் மடத்தில் முடி சூடினார்.
- செப்டம்பர் 23 &ndash; இங்கிலாந்தின் முதலாம் என்றியின் அழைப்பின் பேரில், நாடு கடந்த நிலையில் வாழ்ந்து வந்த கேன்டர்பரி பேராயர் அன்சலேம் இங்கிலாந்து திரும்பினார்.
- நவம்பர் 11 - இங்கிலாந்து மன்னர் முதலாம் என்றி இசுக்காட்லாந்தின் இளவரசி மெட்டில்டாவைத் திருமணம் புரிந்தார்.
- ஐசுலாந்தில் சட்டங்கள் அனைத்தும் எழுத்து வடிவில் இருக்க வேண்டும் எனத் தீர்மானிக்கப்பட்டது.

### சமயம்
- எதிர்-திருத்தந்தை மூன்றாம் கிளெமெண்டு இறந்ததை அடுத்து, புனித உரோமைப் பேரரசர் நான்காம் என்றியின் ஆதரவாளர்கள் தியோதோரிக் என்பவரை எதிர் திருத்தந்தையாக உரோமை நகரில் தேர்ந்தெடுத்தார்கள்.
- பரோயே பேராயம் நிறுவப்பட்டது.

### வேறு
- காயசைக்கும் விளையாட்டு (*draughts*) கண்டுபிடிக்கப்பட்டது (அண்ணளவான காலம்).

## பிறப்புகள்

## இறப்புகள்
# எசுக்காண்டினாவிய மலைகள்


| name = எசுக்காண்டினாவிய மலைகள்  
| native_name = Skanderna, Fjällen, Kjølen, Köli, Skandit  
| other_name =  

| etymology =  

| photo = Ahkka from Maukojaureh.jpg  
| photo_caption = வடக்கு சுவீடனில் இசுடோரா ஃபூயொபாலெ தேசியப் பூங்காவிலுள்ள அக்கா மலை  
| photo_size =  

| country = நோர்வே  
| country1 = சுவீடன்  
| country2 = பின்லாந்து  
| state v=  
| state1 =  
| state2 =  
| state3 =  
| region =  
| district =  

| =  
| city =  

| highest = கலோபிகென்  
| elevation_note=  
| highest_location =லோம், நோர்வே  
| elevation_m = 2469  
| range_coordinates =  
| coordinates =  
| length_km =1700 | length_orientation =  
| length_note =  
| width_km =320 | width_orientation =  
| width_note =
# மு. இராமசாமி


## நாடக வாழ்க்கை
இவர் ‘நிஜ நாடக இயக்கம்’ என்ற நாடகக் குழுவை உருவாக்கி பல நாடகங்களை நடத்தியுள்ளார். நடிப்பில் இவருக்கு இருந்த ஆர்வத்தினால், துர்கிர அவலம், கழகக்காரர் தோழர் பெரியார் உள்ளிட்ட பல நாடகங்களைத் தமிழில் அரங்கேற்றினார். தமிழ் மீதான இவரது அன்பின் காரணமாகப் பல நாடகங்களைத் தமிழில் மொழிபெயர்த்துள்ளார். இவர் மொழிபெயர்த்த சில நாடகங்களில் ஜி. சங்கர பிள்ளை, பெர்தோல்ட் பிரெக்ட் ஆகியோரின் நாடகங்களும் அடங்கும்.  

## திரைப்பட வாழ்க்கை
இராமசாமியின் நாடகத் திறமையைக் கவனித்த நாசர் அவரது தேவதை, மாயன் போன்ற படங்களில் துணை வேடங்களில் நடிக்க வாய்ப்பளித்தார்.  

## நடத்திய நாடகங்கள்

- பாதல் சர்க்காரின் ஸ்பார்ட்டகஸ் நாடகம்
- குஜராத்துக் கலவரத்தை விமர்சிக்கும் கட்டுண்ட பிரமோதியஸ்
- பெர்டோல்ட் பாரக்கட்டின் கலிலியோ கலீலீ
- நந்தன் கதை
- தோழர்கள்
- கலகக்காரர் தோழர் பெரியார்

## திரைப்படவியல்
### திரைப்படங்கள்
- *குறிப்பில் ஏதும் குறிப்பிடப்படாதவை, அனைத்தும் தமிழ்ப் படங்களே.*
| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1997 | *தேவதை* | சீர் | தஞ்சை ராமசாமி என்று குறிப்பிடப்பட்டார் |
| 2001 | *மாயன்* | மாயனின் தந்தை |  |
| *நந்தா* | கிராமத்து மனிதர் | தஞ்சை ராமசாமி என்று குறிப்பிடப்பட்டார் |  |
| 2002 | *கன்னத்தில் முத்தமிட்டால்* | சுந்தரலிங்கம் |  |
| 2003 | *பிதாமகன்* | சித்தனின் பராமரிப்பாளர் |  |
| 2005 | *சண்டக்கோழி* | கிராமத்து மனிதர் |  |
| 2007 | *பருத்திவீரன்* | கிராமத்து மனிதர் |  |
| 2008 | *வாழ்த்துகள்* | சுப்பையா |  |
| 2011 | *சங்கரன்கோவில்* | மாட்டு வண்டி ஓட்டுபவர் |  |
| 2016 | *கிடா பூசாரி மகுடி* | தாத்தா |  |
| *ஜோக்கர்* | 'போட்டி கேஸ்' பொன்னூஞ்சல் |  |  |
| *கிடாரி* | கொம்பையாவின் நண்பர் |  |  |
| 2018 | *சண்டக்கோழி 2* | கிராமத்து மனிதர் |  |
| 2019 | *கே. டி.* | கருப்புதுரை (கே. டி.) |  |
| 2022 | *கொம்புவச்ச சிங்கம்* | கிராமத் தலைவர் |  |
| *வாய்தா* | அப்புசாமி |  |  |
| *திருச்சிற்றம்பலம்* | பழத்தின் தாய்வழி தாத்தா |  |  |
| *செப்பாலனி உந்தி* | தெலுங்குத் திரைப்படம் |  |  |
| 2023 | *தமிழ்க் குடிமகன்* | பேச்சிமுத்து |  |
| 2024 | *ஆலன்* | தியாகுவின் தாத்தா |  |
| 2025 | *மாயக்கூத்து* | வழிகாட்டி |  |

### தொலைக்காட்சி
| ஆண்டு | பெயர் | பாத்திரம் | அலைவரிசை |  |
| --- | --- | --- | --- | --- |
| 2019 | *தறி* | இராமசாமி | கலர்சு தமிழ் தொலைக்காட்சி | } |
# 1284



**1284** (**MCCLXXXIV**) பழைய யூலியன் நாட்காட்டியில் சனிக்கிழமை ஆரம்பமான ஒரு நெட்டாண்டாகும்.  

## நிகழ்வுகள்
### ஆப்பிரிக்கா
- அபூ ஆப்சு உமர் 1283 இல் தனது சகோதரனை ஆட்சியில் இருந்து அகற்றிய கிளர்ச்சியை அடக்கி தூனிசை மீண்டும் கைப்பற்றினான்
- அராகனின் மூன்றாம் பீட்டர் மன்னர் அப்சிது வம்சத்தின் பலவீனத்தைப் பயன்படுத்தி, ஜெர்பா தீவை முற்றுகையிட்டு, அங்குள்ள மக்களை அழித்து, தீவைக் கைப்பற்றினான்.
- சூன் 5 &ndash; நாபொலியின் இரண்டாம் சார்லசு மன்னர் அராகனின் மூன்றாம் பீட்டர் மன்னரின் தளபதியினால் சிறைப்பிடிக்கப்பட்டார்.
- ஆகத்து 5&ndash;6 &ndash; பீசா குடியரசு மெலோரியா சமரில் இத்தாலிய நகர அரசான செனோவாக் குடியரசினால் தோற்கடிக்கப்பட்டது. இதன் மூலம் நடுநிலக் கடல் பகுதியில் அதன் செல்வாக்கு வீழ்ச்சியடைந்தது.
- செர்பியாவின் இளவரசர் அங்கேரி மன்னரின் உடன்பிறவா சகோதரியை மணமுடித்ததை அடுத்து, செர்பிய மன்னர் ஸ்டெஃபான் திராகுத்தீன் பெல்கிறேட், சிர்மியா ஆகிய நகரங்களை அங்கேரியிடம் இருந்து பெற்றுக் கொண்டார்.
- நோர்வே செருமானியக் கப்பல் ஒன்றைக் கொள்ளையடித்ததை அடுத்து, செருமானிய இராச்சியம் நோர்வே மீது பொருளாதாரத் தடையை அறிவித்தது.
- செருமானியின் ஆம்பர்கு நகரம் தீயினால் அழிந்தது.

### வேறு
- கேம்பிரிச்சுப் பல்கலைக்கழகத்தின் மிகப்பழைய கல்லூரி பீட்டர்ஹவுஸ் இங்கிலாந்தில் திறக்கப்பட்டது.

## பிறப்புகள்

## இறப்புகள்
- குலசேகர சிங்கையாரியன், யாழ்ப்பாண மன்னர்
# மஞ்சள் தொண்டைக் கொண்டைக் குருவி


**மஞ்சள் தொண்டைக் கொண்டைக் குருவி** (**yellow-throated bulbul** (*Pycnonotus xantholaemus*) என்பது கொண்டைக்குருவி குடும்பத்தைச்சேர்ந்த, பேசரின் பறவை ஆகும். இவை தென்னிந்திய தீபகற்பத்தில் உள்ள அகணிய உயிரியாகும். இவை செங்குத்தான, பாறைக் குன்றுகளின் உச்சியில் வாழக்கூடியன. இவற்றின் வாழிடங்கள் கிரானைட் சுரங்கங்களால் அச்சுறுத்தலுக்கு ஆளாகியுள்ளன. இந்த உயிரினத்தின் அழைப்புகள் வெண்புருவ கொண்டலாத்தியுடன் மிகவும் ஒத்திருக்கிறது. இவற்றின் தோற்றமும் வெண்புருவ கொண்டலாத்திபோல இருந்தாலும் இதை சிலர் வெண்புருவக் கொண்டலாத்தியாக நினைத்துக் குழப்பிக் கொள்வதுண்டு. இதன் தலை, தொண்டை, போன்றவற்றில் உள்ள மஞ்சள் நிறம் இவற்றை வேறுபடுத்துவதாக உள்ளன.  

## உயிரியல் வகைப்பாடு
மஞ்சள் தொண்டைக் கொண்டைக் குருவியை முதலில் தாமஸ் சி. ஜெர்டன் என்பவர் பிரோகிபஸ் பேரினத்தில் வகைபடுத்தினார். (*பைக்கோனொனாட்டசி*ன் வேறு பெயர்). பின்னர் மறு வகையாக்கத்தின்போது இக்சோசின் பேரினத்தில் வகைப்படுத்தப்பட்டது. இது மீண்டும் *பைக்கோனொனாட்டஸ்* பேரினத்திலேயே மீண்டும் வகைப்படுத்தப்பட்டது.  

## விளக்கம்
மஞ்சள் தொண்டைக் கொண்டைக் குருவி பறவையானது கொண்டைக்குருவி அளவில் சுமார் 20 செ. மீ. நீளம் இருக்கும். அலகும் கால்களும் கறுப்பாகவும், விழிப்படலம் ஆரஞ்சுப் பழுப்பாகவும் இருக்கும். கொண்டையற்ற இதன் உடல் சாம்பலும் மஞ்சளுமாகத் தோற்றம் அளிக்கும். உச்சந்தலை, மோவாய், தொண்டை போன்றவை நல்ல மஞ்சள் நிறத்தில் இருக்கும். தொடைகளும், வாலடியும் மஞ்சளாகவும், இறக்கைகள் பழுப்பாகவும், வால் பழுப்பாக மஞ்சள் முனைகளுடன் காட்சியளிக்கும்.  

## பரவலும் வாழிடமும்

இந்தப் பறவைகளின் வாழிடமானது பாறைகள் நிறைந்த மலைகளின் மேற்பகுதி ஆகும். பெரும்பாலும் தென்னிந்தியாவில் குறிப்பாக கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளில் சில இடங்களிலும் காணப்படுகின்றன. இவற்றின் வாழிடங்களான இந்த மலைக் காடுகள் கிரானைட் சுரங்கங்கள், காட்டுத் தீ, மேய்ச்சல் பொன்றவற்றால் அச்சுறுத்தலுக்கு ஆளாகியுள்ளன. இதனால் இந்தப்பறவையானது முன்பு காணப்பட்ட பல இடங்களிலிலிருந்து அற்றுப்போய்விட்டது.  

இவை காணப்படும் சில இடங்களாக அறியப்பட்டவை நந்தி மலை, ஹார்ஸ்லி மலைகள், செஞ்சி, ஏற்காடு வல்லிமலை (வேலூர்), ஜவ்வாது மலை பிலிகிரி ரங்கநாத மலை போன்றவை ஆகும். இந்த இனமானது மேற்குத் தொடர்ச்சி மலைகளின் ஆனைமலையின் சில பகுதிகளில் காணப்படுவதாக அறியப்படுகிறது. இது வாழும் பகுதிகளின் வட எல்லையானது ஆந்திரத்தின் நல்லமலைக் குன்றுகள் எனப்படுகிறது ஆனால் இவை வாழும் பகுதியானது வடக்கில் கிழக்குத் தொடர்ச்சி மலைகளில் ஒடிசாவரை இருக்கலாம் என்ற ஐயம் உள்ளது.  

## நடத்தை மற்றும் சூழலியல்
இந்தப் பறவை கூச்ச சுபாவத்தைக் கொண்டிருப்பதால், புதர்களில் மறைந்து இருக்கும். இதன் வெண்புருவ கொண்டலாத்தை ஒத்திருக்கும் குரலைக் கொண்டு இதை அறியலாம். இவை பூச்சிகள் மற்றும் *உண்ணிச்செடி*, *காட்டுமிளகு*, *செம்புளிச்சான்*, *மணித்தக்காளி*, *சந்தனம்*, *ஆல்* அத்தி, உள்ளிட்ட தாவரங்களின் பழங்களையும் உண்ணும்.  
வெயில்கால மாலை நேரங்கள் மற்றும் வறண்ட பருவங்களில் இவை நீர் குடிக்கவும், குளிக்கவும் குளங்களுக்கு வரும்.  

இவற்றின் இனப்பெருக்க காலம் சூன் முதல் ஆகத்து வரை ஆகும். இவை சிறிய மரமுட்களைக் கொண்டு பாறை இடுக்கில் கூடுகட்டும். கூட்டில் இரண்டு முட்டைகள் இட்டு 20 நாட்கள் அடைகாக்கின்றன. குஞ்சுகள் 13 நாட்களுக்குப் பிறகு பறக்கத் துவங்குகின்றன.
# விக்கிப்பீடியா:இன்றைய சிறப்புப் படம்/2018

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.

**<big><big>சனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |

<inputbox>  
type=create  
preload=வார்ப்புரு:சிறப்புப் படம் செய்முறை  
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]  
buttonlabel=உருவாக்குக  
width=75  
break=no  
bgcolor=#FFFFFF  
</inputbox>
# தாலமி சோத்தர்



**தாலமி முதலாம் சோத்தர்** (**Ptolemy I Soter**) (கிமு 367 – 283/282) பண்டைய கிரேக்க மாசிடோனியப் பேரரசர் அலெக்சாந்தரின் போர்ப்படைத்தலைவர்களில் ஒருவர்.  

கிமு 323ல் பாபிலொனில் பேரரசர் அலெக்சாந்தரின் மறைவிற்குப் பின்னர், கிரேக்கப் பேரரசின் தியாடோச்சி எனும் வாரிசுமைப் போரில், அலெக்சாந்தரின் ஐந்து போர்ப்படைத்தலைவர்களான, தாலமி சோத்தர், டயடோட்டஸ், செலூக்கஸ் நிக்காத்தர், ஆண்டிகோணஸ் சசாண்டர் மற்றும் லிசிமச்சூஸ் ஆகியோர் கிரேக்கப் பேரரசை தமக்குள் பிரித்து ஆண்டனர். இக்கிரேக்கப் படைத்தலைவர்கள் கிரேக்கப் பேரரசை ஆண்ட காலத்தை ஹெலனிய காலம் என்பர்.  

தாலமி சோத்தர் (கிமு 323–283/2) நிறுவிய தாலமி வம்சத்தின் எகிப்தை மையமாகக் கொண்டு நிறுவப்பட்ட தாலமைக் பேரரசின் இறுதி காலத்தில் தற்கால எகிப்து, லிபியா மற்றும் துனிசியா நாடுகள் அடங்கியிருந்தது.  

முதலாம் தாலமி சோத்தர், தாலமைக் வம்சத்தை நிறுவி தாலமைக் பேரரசை கிமு 323 முதல் கிமு 283 வரை ஆண்டார். இவரது வழித்தோன்றல்கள் கிமு 30 வரை மூன்று நூற்றாண்டுகள் ஆண்டனர். ஹெலனிய காலத்திய தாலமி சோத்தர் ஆட்சியில் எகிப்து பிரதேசத்தில் கிரேக்கப் பண்பாடு பரவியது. எகிப்து கடற்கரையில் அலெக்சாந்திரியா நகரம் சிறப்புடன் விளங்கியது.  

தாலமி சோத்தரின் தாலமைக் பேரரசின் கிரேக்கப் பண்பாட்டு மையமாக அலெக்சாந்திரியா நகரம் விளங்கியது. இருப்பினும் பண்டைய எகிப்து மன்னர்களின் பெயரான பார்வோன் எனும் பட்டத்தை கிமு 305 முதல் இவரது வழித்தோன்றல்கள் சூட்டிக் கொண்டனர்.  

, லண்டன்]]  

கிரேக்கப் படைத்தலைவர்களின் ஆட்சிப் பகுதிகள், தாலமி சோத்தரின் தாலமைக் பேரரசு (பச்சை நிறத்தில்)]]  

தாலமி சோத்தர் கைப்பற்றும் காட்சி]]  

## யூக்ளிடு
தாலமி சோத்தர் பேரரசில் வாழ்ந்த யூக்ளிடு எனும் கிரேக்க கணிதவியல் அறிஞர் புதிய வடிவவியல் மற்றும் எண்ணியல் கோட்பாட்டை கண்டுபிடித்தார்.  

## தாலமி வம்ச ஆட்சியாளர்கள்

1. தாலமி சோத்தர் -ஆட்சிக் காலம் கிமு 303 – 282
1. இரண்டாம் தாலமி - கிமு 285 – 246
1. மூன்றாம் தாலமி - கிமு 246 – 221
1. நான்காம் தாலமி - கிமு 221 – 203 - (சகோதரி & மனைவி முதலாம் கிளியோபாட்ரா)
1. ஐந்தாம் தாலமி - கிமு 203 – 181
1. ஆறாம் தாலமி - கிமு 181–164 மற்றும் 163 – 145 (சகோதரி & மனைவி இரண்டாம் கிளியோபாட்ரா)
1. ஏழாம் தாலமி - ஆட்சி செய்யவில்லை
1. எட்டாம் தாலமி - கிமு 170 – 163 மற்றும் 145 – 116)
1. ஒன்பதாம் தாலமி - கிமு 116 –107 மற்றும் கிமு 88 – 81
1. பத்தாம் தாலமி - கிமு 107 – 88 (சகோதரி & மனைவி நான்காம் கிளியோபாட்ரா)
1. பதினொன்றாம் தாலமி - கிமு 80
1. பனிரெண்டாம் தாலமி - கிமு 80–58 மற்றும் கிமு 55–51 (சகோதரி மற்றும் மனைவி ஐந்தாம் கிளியோபாட்ரா)
1. பதிமூன்றாம் தாலமி - கிமு 51 - 47 (சகோதரி மற்றும் மனைவி ஏழாம் கிளியோபாட்ரா)
1. பதினான்காம் தாலமி - கிமு 47 – 44 (சகோதரி மற்றும் மனைவி ஏழாம் கிளியோபாட்ரா)
1. சிசேரியன் - கிமு 44 – 30 (ஏழாம் கிளியோபாட்ரா-ஜூலியஸ் சீசரின் மகன்)
### கிளியோபாட்ராக்கள்
1. முதலாம் கிளியோபாட்ரா
1. இரண்டாம் கிளியோபாட்ரா - காப்பாட்சியாளராக கிமு 145 – 116
1. மூன்றாம் கிளியோபாட்ரா - காப்பாட்சியாளராக கிமு 81 – 80
1. நான்காம் கிளியோபாட்ரா
1. ஐந்தாம் கிளியோபாட்ரா - காப்பாட்சியாளராக கிமு 58 – 57 மற்றும் 58 – 55
1. ஆறாம் கிளியோபாட்ரா - காப்பாட்சியாளராக கிமு 58
1. ஏழாம் கிளியோபாட்ரா - காப்பாட்சியாளராக கிமு 51 – 30

## படக்காட்சியகம்

## இதனையும் காண்க
- பண்டைய எகிப்திய அரசமரபுகள்
# மண்ணாடிப்பட்டு


**மண்ணாடிப்பட்டு** (Mannadipattu) என்பது இந்தியாவின், புதுச்சேரி ஒன்றிய பிரதேசத்தின், வில்லியனூர் வட்டத்தில் உள்ள ஓர் கிராமம் ஆகும். இது மண்ணாடிப்பட்டு கொம்யூனுக்கும் மண்ணாடிப்பட்டு சட்டமன்றத் தொகுதிக்கும் உட்பட்டது ஆகும். இது புதுச்சேரியின் மேற்கு பகுதியில் உள்ளது. மண்ணாடிப்பட்டு கொம்யூனும் நெட்டப்பாக்கம் கொம்யூனும் புதுச்சேரி மாநிலத்தின் மேற்கு பகுதியின் எல்லையாக உள்ளன.  

## மக்கட் தொகை
2001 ஆம் ஆண்டு மக்கள் தொகை கணக்கெடுப்பின் படி 25,473 பேர் வசிக்கின்றனர். இதில் ஆண்கள் 50% மற்றும் பெண்கள் 50% ஆகும்.  

## அமைவிடம்
இந்த கொம்யூன் ஆனது புதுச்சேரி நகரத்தில் இருந்து மேற்கு திசையில் 10 கி. மீ தொலைவில் உள்ளது. இங்கிருந்து திருக்கனூர் வழியாக புதுச்சேரி செல்ல முடியும்.
# கொன்யா



**கொன்யா** (*Konya*, ; , ) துருக்கியின் மத்திய அனத்தோலியா சமவெளியின் தென்மேற்கு விளிம்பிலுள்ள முதன்மையான நகரம். 2.1 மில்லியன் மக்கள்தொகை கொண்ட இந்த நகரம் நாட்டின் ஏழாவது மிகுந்த மக்கள்தொகை கொண்ட நகரமாக விளங்குகின்றது. கொன்யா மாகாணத்தின் தலைநகராக விளங்கும் இது பொருளியல் நிலையிலும் தொழில் வளர்ச்சியிலும் முன்னேறிய நகராக உள்ளது.  

துருக்கிய தொல்குடியினரால் கைப்பற்றப்பட்ட பின்னர் கொன்யா 1077–1308 காலகட்டத்தில் செல்யூக் மரபின் இரம் சுல்தான்களின் தலைநகராகவும் 13ஆவது நூற்றாண்டிலிருந்து 1487 வரை கரமனிதுகளின் தலைநகராகவும் இருந்துள்ளது.